xDSL er en samlebetegnelse for forskellige type af DSL-linjer. DSL står for Digital Subscriber Lines. Disse kører via telefonstikket. Der findes forskellige DSL-teknologier, men når vi taler om xDSL kører de alle på klassiske kobberlinjer. Det er dem, der findes i de fleste ejendomme i Danmark. Forbindelsernes hastighed varierer, og download-hastigheden er normalt markant højere end upload-hastigheden.
Nogle af de forskellige teknologier under xDSL hedder ADSL, SDSL, HDSL og VDSL. Listen er dog væsentligt længere.
xDSL kan fortsat levere rigeligt med båndbredde til de fleste behov. Efterhånden er xDSL ved at vige pladsen for det lynhurtige fibernet.